47. ΑΝΑΓΚ. ΝΟΜΟΣ υπ' αριθ. 218 της 18/21 Δεκ. 1967 (ΦΕΚ Α' 229) Περί ρυθμίσεως θεμάτων δανεισμού μέσω του CONSORTIUM του Οργανισμού Οικονομικής Συνεργασίας και Αναπτύξεως και άλλων τινών διατάξεων. Άρθρ.1.-1.Συμφωνίαι δανεισμού μέσω του CONSORTIUM του ΟΟΣΑ δια την Ελλάδα, συναφθείσαι προ της δημοσιεύσεως του παρόντος Α.Νόμου, κυρούνται δια Β.Δ/των, εκδιδομένων προτάσει των Υπουργών Συντονισμού και Οικονομικών. 2.Δι' ομοίων Β.Δ/των κυρούνται Συμφωνίαι μεταπολεμικού εν γένει δανεισμού, εκ κρατικών χρηματοδοτικών οργανισμών των Ηνωμένων Πολιτειών της Αμερικής, εφ' όσον, αι Συμφωνίαι αύται, ετέθησαν εις εφαρμογήν προ της δημοσιεύσεως του παρόντος. 3.Πράξεις Υπουργικού Συμβουλίου, αναφερόμεναι εις τας περί ων αι προηγούμεναι παράγραφοι Συμφωνίας, κυρούνται μετά τούτων δια αυτών Β.Δ/των. Άρθρ.2.-Επιτρέπεται η δια λογαριασμόν του Ελληνικού Δημοσίου συνομολόγησις μετά ξένων Κυβερνήσεων ή αλλοδαπών πιστωτικών ιδρυμάτων και χρηματοδοτικών οργανισμών δανείων, εν τω πλαισίω του CONSORTIUM, του Οργανισμού Οικονομικής Συνεργασίας και Αναπτύξεως δια την Ελλάδα, μέχρι συνολικού ποσού δραχ. 1.500.000.000, επί επιτοκίω ουχί ανωτέρω του 6% ετησίως και δια χρονικήν περίοδον χρεωλυτικής αποσβέσεως ουχί ελάσσονα των 5 ετών. Σελ. 104,02(β) 335-118 Άρθρ.3.-Συμβάσεις υπογραφείσαι υπό της Τραπέζης της Ελλάδος μετά Τραπεζών ή ετέρων οικονομικών οργανισμών εξωτερικού, εις εκτέλεσιν συμφωνιών, περί ων ο παρών Νόμος, ως και υποχρεώσεις αναληφθείσαι άλλως υπ' αυτής εις εκτέλεσιν τοιούτων συμφωνιών, θεωρούνται έγκυροι και εις περίπτωσιν έτι της δι' αυτών αναλήψεως υπό της Τραπέζης της Ελλάδος υποχρεώσεων κατά παρέκκλισιν γενικής ή ειδικής διατάξεως του καταστατικού αυτής ή άλλης τινός διατάξεως. Άρθρ.4.-1.Δι' αποφάσεων ή πράξεων του Υπουργού Συντονισμού ή, εφ' όσον ήθελε προκύψει περίπτωσις, δια κοινών αποφάσεων τούτου και του αρμοδίου κατ' αντικείμενον Υπουργού, δημοσιευομένων δια της Εφημερίδος της Κυβερνήσεως, ρυθμίζεται παν θέμα συναφές με τας κατά τα προηγούμενα άρθρ. 1 και 2 συμφωνίας και καθορίζεται πάσα εν γένει σχετική λεπτομέρεια. 2.Αι δια την τοκοχρεωλυτικήν εξυπηρέτησιν των Δανείων και παν συναφές έξοδον αναγκαιούσαι εκάστοτε δαπάναι ενεργούνται, καθ' όσον μέρος βαρύνουσι το Δημόσιον, εις βάρος σχετικών πιστώσεων, εγγραφομένων εις τον προϋπολογισμόν των εξόδων του Υπουργείου Οικονομικών. Άρθρ.5.-Αι κατά τα άρθρ. 1 και 2 του παρόντος συμφωνίαι, οι προς αντιπροσώπευσιν του κεφαλαίου των δανείων εκδιδόμενοι παραστατικοί τίτλοι, υπογραφόμενοι υπό του Υπουργού των Οικονομικών ή του παρ' αυτού οριζομένου εκπροσώπου, ως και αι πληρωμαί του κεφαλαίου και των τόκων των δανείων, απαλλάσσονται παντός εν γένει φόρου, τέλους, επιβαρύνσεως ή κρατήσεως, είτε υφισταμένης ήδη, είτε εν οιωδήποτε μεταγενεστέρω χρόνω επιβληθησομένης υπό του Ελληνικού Δημοσίου ή οιουδήποτε τρίτου εν Ελλάδι. Άρθρ.6.-(Αντικαθίσταται αφ' ης ίσχυσεν, το δεύτερον εδάφιον της παρ. 2 άρθρ. 1 Ν.Δ. 4363/1964, ανωτ. σελ. 104). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. .202. 26.Δ.α.46-47 Δάνεια Εξωτερικά 